EkBass/fiwiki-20250220-pages-articles huggingface dataset:
Vanhankaupungin kirkkorauniot

Vanhankaupungin kirkkorauniot on Helsingin ensimmäisen kirkon kivijalka Kirkkorinteessä Kustaa Vaasan puistossa. Kustaa Vaasa perusti Helsingin vuonna 1550, ja uuden kaupungin ensimmäinen kirkko ja hautausmaa rakennettiin Vantaanjoen suulle nykyiseen Vanhankaupungin kaupunginosaan. Ensimmäinen kirjallinen maininta kirkosta on vuodelta 1553, ja se koskee pyyntöä saada kuninkaalta rahaa kirkon rakentamiseen. Kirkko oli pohjaltaan suorakaiteen muotoinen, noin 20 metriä pitkä ja noin kymmenen metriä leveä. Sen sisäänkäynti oli asehuoneen kautta, vastakkaisella puolella oli sakaristo. Rakennus oli hirttä, puinen katto oli lautaa tai paanukatto. Кirkossa oli alkuun maalattia, ja penkit siihen tehtiin vasta 1600-luvulla. Kirkon kivijalka oli suurista luonnonkivistä, ja se on ainoa kirkosta nykypäiviin säilynyt osa. Helsinki siirrettiin Vironniemelle 1639, ja kirkko jäi hospitaali- eli sairaalakirkoksi. Se oli käytössä 1670-luvulle saakka, johon mennessä se oli tuhoutunut joko lahoamalla tai tulipalossa. Kirkon rauniota tutkittiin 1930-luvulla ja kirkosta löydettiin yli 130 arkkuhautaa. Kirkon kivijalka jätettiin esille. Kirkkoraunion sisällä olevan kaivamattoman haudan kohdalla on jäljennös Hans van Sandenin hautakivestä; alkuperäisen kiven palasia löytyi vuonna 1866. Jäljennöksen tekijä on Robert Stigell. == Lähteet == Luokka:Suomen kirkonrauniot Luokka:Vanhakaupunki Luokka:Helsingin entiset kirkot
Reijola

Reijola voi tarkoittaa seuraavia: ;paikkoja: * Reijola, taajama Joensuussa * Reijola, peruspiiri Helsingissä * Reijola, kaupunginosa Lappeenrannassa ;henkilöitä: * Rasmus Reijola (s. 1992), suomalainen jääkiekkomaalivahti
Inge Lehmann

Inge Lehmann (13. toukokuuta 1888 Kööpenhamina – 21. helmikuuta 1993 Kööpenhamina) oli tanskalainen seismologi ja geofyysikko. Hän tutki maanjäristyksiä ja päätteli vuonna 1936 maapallon muodostuvan kuoren lisäksi vaipasta ja ytimestä. Google julkaisi Lehmannin syntymän 127-vuotispäivän kunniaksi Google Doodlen 13. toukokuuta 2015. ==Lähteet== Luokka:Tanskalaiset geologit Luokka:Seismologit Luokka:Vuonna 1888 syntyneet Luokka:Vuonna 1993 kuolleet
Kari (kalustesarja)

Kari on Kari Asikaisen suunnittelema, vuonna 1969 markkinoille tuodusta Kari- tuolista syntynyt kalustesarja, jota valmistetaan muotoonpuristetusta koivu- tai pyökkiviilusta. Alun perin tuolia valmisti Huonekalutehdas Korhonen Oy ja vuosina 1979–2014 raisiolainen P. O. Korhonen Oy. Tuolista tuli erittäin suosittu julkisten tilojen kalustuksessa, ja se kasvoi yhdestä tuolimallista suomalaisen huonekaluteollisuuden laajimpiin kuuluvaksi kalustesarjaksi.Enkvist, Liisa: Artek osti myös Littoisten Korhosen huonekalutehtaan , Turun Sanomat 1.2.2014, viitattu 12.5.2015.Konkurssi edessä: P.O Korhonen lopettaa Raisiossa, Rannikkoseutu 4.2.2014, viitattu 12.5.2015. Internet Archive, tallennettu 5.6.2014.Kari-tuoli, Muotoilun menestystarinoita -verkkonäyttely, FIDA-muotoiluarkisto (Internet Archive, tallennettu 4.3.2016.). Viitattu 6.4.2019. Alkuperäinen Kari 1 -tuoli syntyi täyttämään tarvetta pinottavasta käsinojin varustetusta tuolista julkisiin tiloihin. Sen rakenne perustui Kari Asikaisen jo opiskeluaikoina saamiin ajatuksiin. Kari-tuolin prototyypeillä kalustettiin Kannelmäen kirkko, jossa niitä on yhä käytössä. Vaaleasta koivuviilusta muotoon puristettuja tuoleja valmistettiin aluksi Korhosen huonekalutehtaalla Alvar Aallon tuotteiden rinnalla. Kari-tuolien suosio kasvoi Suomessa tasaisesti 1970-luvulla, ja niitä myytiin paljon myös ulkomaille. Suosio alkoi vaikuttaa Korhosen kykyyn tuottaa Alvar Aallon kalusteita pääasiakkaalleen Artekille. Kari-tuoli siirrettiin 1979 valmistettavaksi samaan sukuun kuuluvan Pekka Korhosen Ruskolle perustamaan P. O. Korhonen Oy:n tehtaaseen, joka siirtyi uusiin tiloihin Raisioon 1984. Tehtaan tuotanto perustui kokonaan laajenevaan Kari- mallistoon, ja 1980-luvulla julkisten tilojen kalustevalmistaja Martela Oy osti P. O. Korhosen saadakseen Kari-kalustemalliston myyntiohjelmaansa. Kari 1 -tuolia oli 2010-luvun puoleenväliin mennessä tehty yli puoli miljoonaa kappaletta. Vuodesta 2010 lähtien sitä on valmistanut lisenssillä myös japanilainen Actus. Vuonna 1982 tuli markkinoille käsinojaton ja verhoilematon Kari 3 -tuoli, jonka istuinosa on yhtä kappaletta eikä ruuviliitoksia käytetä. Sisustusarkkitehdit SIO ry palkitsi sen vuoden 1982 parhaana suomalaisena julkisten tilojen huonekaluna. Muita Kari-tuoleja ovat käsinojaton Kari 2, kaksinkertaisilla käsinojilla varustettu Kari 4 sekä nojatuolimallit Kari X ja XM. Kalustesarjaan kuuluu myös pöytiä ja lastenkalusteita.Huonekalut P O Korhonen Oy:lle, Kari Asikaisen verkkosivusto. Viitattu 13.5.2015. ==Lähteet== ==Aiheesta muualla== *Kari-tuoleja Martelan sivustolla *”Tässä on Suomen yleisin tuoli, eikä se ole juhlittua designia”, juttu Kari-tuoleista Helsingin Sanomien Kuukausiliitteessä, huhtikuu 2019 (tilaajille) *Kari-tuoli on klassikko, Designarkisto Luokka:Istuimet Luokka:Sisustusarkkitehtuuri Luokka:Taideteokset (soveltavat taiteet)
HMS Carlskrona (M04)

HMS Carlskrona (runkonumerot M04 ja P04) on Ruotsin laivaston vuonna 1982 valmistunut miinalaiva ja esikunta-alus. == Valmistus == Alus tilattiin 25. marraskuuta 1977 Karlskronavarvetilta, missä köli laskettiin 8. helmikuuta 1979. Se laskettiin vesille 28. toukokuuta 1980 ja liitettiin laivastoon 19. maaliskuuta 1982.Gardiner, Robert s. 451Hofsten, Gustaf von & Waernberg, Jan s. 285 Aluksen runko on jaettu neljääntoista vesitiiviiseen osastoon. Sen takakannella on helikopterikenttä, mutta ei hangaaria. Aluksella on kaksi taistelunjohtokeskusta Hugin- ja Spica II -luokan ohjusveneiden johtamiseen. Alus on suunniteltu miinalaivana toimimisen lisäksi koululaivaksi, jolloin se kykenee majoittamaan 72 kadettia. == Palvelus == Alus teki ensimmäisen koulutuspurjehduksensa 1982-1983, minkä jälkeen se on tehnyt vuoteen 2002 mennessä kaikkiaan 20 purjehdusta. Alus modernisoitiin 2002, jolloin takakannen 57 millimetrin tykki poistettiin ja helikopterikenttää suurennettiin. Muutoksen jälkeen alukselle voidaan laskeutua myös raskailla helikoptereilla. Samalla sen taistelunjohtojärjestelmät uusittiin ja viestijärjestelmät saatettiin Nato-yhteensopiviksi. == Lähteet == * * === Viitteet === Luokka:Ruotsin merivoimien miinalaivat
Barañain

Barañain () on kunta Nafarroan maakunnassa Baskimaan Espanjan puoleisessa osassa. Pamplonaan on matkaa noin 5 kilometriä. == Kuvia == Barañain - Ayuntamiento 1.jpg|Kunnantalo Barañain - Iglesia Ortodoxa Rumana San Miguel Arcángel 9.jpg|Doneztebe eliza Barañain - Parque de la Constitución 06.jpg|Konstituzio parkea Barañain - Parque de la Constitución 08.jpg|Konstituzio parkea == Lähteet == == Aiheesta muualla == * Kunnan viralliset kotisivut Luokka:Navarran kunnat
Burlata

Burlata () on kunta Nafarroan maakunnassa Baskimaan Espanjan puoleisessa osassa. Burlatan väkiluku on 18 338 (2016).http://www.ine.es/jaxiT3/Datos.htm?t=2884 == Kuvia == Burlada - Palacete de Burlada 3.jpg|Palacete de Burlada Burlada - Ayuntamiento 3.jpg|Kunnantalo Burlada - Iglesia de San Juan Bautista 01.jpg|Iglesia de San Juan Bautista == Lähteet == === Viitteet === == Aiheesta muualla == * Kunnan viralliset kotisivut Luokka:Navarran kunnat
Eguesibar

Eguesibar () on kunta Nafarroan maakunnassa Baskimaan Espanjan puoleisessa osassa. == Lähteet == === Viitteet === == Aiheesta muualla == * Kunnan viralliset kotisivut Luokka:Navarran kunnat
Estella (Espanja)

Estella () on kunta ja kaupunki Navarran maakunnassa Espanjassa. Kaupungissa on useita kulttuurihistoriallisesti merkittäviä rakennuksia: *San Pedro Ruakoa eliza (esp. Iglesia de San Pedro de la Rúa) *Nafarroako errege-erreginen jauregia (esp. Palacio de los Reyes de Navarra) *Hilobi Santuaren eliza (esp. Iglesia del Santo Sepulcro) *Done Mikel eliza (esp. Iglesia de San Miguel) *Santa Maria eliza (esp. Iglesia de Santa María Jus del Castillo) *Santo Domingo komentua (esp. Convento de Santo Domingo). == Kuvia == Antiguo Ayuntamiento de Estella.jpg|Vanha kaupungintalo Lizarra - Sant Pere de la Rúa.JPG|San Pedro Ruakoa eliza Lizarra - Palau dels reis de Navarrra.JPG|Nafarroako errege-erreginen jauregia Estella - Iglesia Santo Sepulcro 01.JPG|Hilobi Santuaren eliza Estella Iglesia de San Miguel.jpg|Done Mikel eliza Iglesia de Santa María Jus del Castillo - Estella.JPG|Santa Maria eliza Estella - Convento de Santo Domingo 5.jpg|Santo Domingo komentua Estella Antigua stación del ferrocarril.JPG|Vanha rautatieasema Estella-Lizarra, Iglesia de San Juan 01.jpg|Plaza de los Fueros Estella-Lizarra 04.JPG == Lähteet == === Viitteet === == Aiheesta muualla == * Kunnan viralliset kotisivut Luokka:Navarran kunnat
Jaak

Jaak on virolainen miehen etunimi. Se on Jaakob-nimen virolainen muoto, ja yleisin vastaava suomalainen nimi on Jaakko. == Tunnettuja Jaakeja == Kaikki listan henkilöt ovat virolaisia. *Jaak Aab, poliitikko *Jaak Aaviksoo, poliitikko *Jaak Joala, laulaja *Jaak Jõerüüt, kirjailija, diplomaatti ja poliitikko *Jaak Lipso, koripalloilija *Jaak Madison, poliitikko *Jaak Mae, maastohiihtäjä *Jaak Panksepp, neurotieteilijä ja psykobiologi *Jaak Salumets, koripalloilija ja valmentaja *Jaak Urmet, kirjailija, toimittaja ja television lastenohjelmien tekijä *Jaak Uudmäe, kolmiloikkaaja. Luokka:Etunimet
Pyhän Oswaldin kirkko (Ravenstonedale)

Pyhän Oswaldin kirkko () on Englannin kirkon Carlislen hiippakunnan kirkko, joka sijaitsee Ravenstonedalen kylässä Englannissa. Se on Grade I -luokan rakennussuojelukohde. Torni on rakennettu vuonna 1738 ja muu osa kirkosta 1744. == Kirkon ympäristö == Kirkkomaalla on ristin tynkä ja perustus, joka on mahdollisesti ajalta ennen normannivalloitusta. Ristin päällä on aurinkokello, jossa on vuosiluku 1700 Kirkon pohjoispuolella on entisen luostarin raunio. == Lähteet == Luokka:Grade I -luokan kirkot Cumbriassa Luokka:Kivikirkot
Pariser–Parr–Pople-menetelmä

Pariser–Parr–Pople-menetelmä tai Pariser–Pople–Parr-menetelmä tai PPP- menetelmä on semi-empiirinen laskennallisen kemian menetelmä, jossa hyödynnetään kvanttikemiallisia periaatteita molekyylien elektronirakenteiden ja värähtelytilojen laskemiseen π-elektroniapproksimaation avulla. Menetelmän kehittivät Rudolph Pariser, Robert Parr ja John Pople, jotka julkaisivat sen ensimmäisen kerran vuonna 1953. Pariser–Parr–Pople-menetelmää käytetään erityisesti aromaattisten yhdisteiden ja muiden konjugoituneita kaksoissidoksia sisältävien yhdisteiden laskennalliseen tutkimukseen. Menetelmä ottaa paremmin huomioon elektronien väliset hylkivät vuorovaikutukset verrattuna yksinkertaisimpiin malleihin kuten Hartree-Fock- menetelmäänSalvatore Profeta Jr.: Molecular Modeling, Kirk-Othmer Encyclopedia of Chemical Technology, John Wiley & Sons, New York, 2005. Viitattu 13.5.2015 Pariser–Parr–Pople-menetelmä soveltuu vain π-elektronisysteemien laskentaan ja σ-elektronien oletetaan muodostavan muodostavan verkoston, joka pitää molekyylien p-orbitaalit oikeassa geometriassa. Menetelmässä lasketaan jokaiselle kaksoissidokselle sen п-sidosluonne ρ esimerkiksi molekyylille A=B-C=D voidaan laskea ρAB ja ρCD. Molekyylin atomien väliset sidospituudet R, voimavakio k ja pyörimisenergia riippuvat ρ:n arvosta seuraavasti: :R_\mathrm{0}^{AB} = 1,503 - 0,166 \rho _{AB} :k^{AB} = 5,0 + 4,6 \rho _{AB} :V_\mathrm{2}^{ABCD} = 62,5 \rho _{BC} \beta _{BC}, missä βBC on resonanssiparametri. Pariser–Parr–Pople-menetelmä on iteratiivinen. Menetelmässä lasketaan parametri ρ π-systeemeille ja tämän jälkeen lasketaan parametrin R ja V. Parametrien jälkeen laskettu molekyyligeometria optimoidaan ja parametrit lasketaan uudelleen. Tätä jatketaan kunnes ero kahden iterointikierroksen välillä on merkityksetön. Pariser–Parr–Pople-menetelmää käytetään erityisesti konjugoituneiden tyydyttymättömien yhdisteiden UV- spektrien sekä singletti- ja triplettiviritystilojen laskemiseen. Menetelmä antaa suhteellisen hyvin kokeellisiin tuloksiin yhteensopivia tuloksia ja menetelmää voidaan parantaa konfiguraatiovuorovaikutuslaskujen avulla. ==Lähteet== Luokka:Kvanttikemia
Julian Opie

Julian Opie (s. 1958) on brittiläinen kuvataiteilija. Hänet tunnetaan graafisesta, minimaalisesta tyylistään, jossa näkyy viitteitä niin kadunvarsikyltteihin kuin taidehistorian perinteeseen. ==Elämä== Julian Opie syntyi Lontoossa 1958. Oxfordissa kasvanut Opie valmistui 1982 Lontoosta Goldsmiths’ Collegesta (Goldsmiths, University of London), jossa hänen opettajanaan toimi käsitetaiteilija ja taidemaalari Michael Craig-Martin. Opie asuu ja työskentelee Lontoossa. Lisson Gallery. Viitattu 29.4.2015. ==Taide== Julian Opie tunnetaan graafisesta, pelkistetystä kuvakielestä, jolle tunnusomaisia piirteitä ovat paksut, mustat ääriviivat sekä voimakkaat väripinnat. Maalauksen ja veistoksen välistä rajaa töissään sivuava Opie itse on korostanut kaikkien teostensa veistosluonnetta ”Sculpture.org” . Sarjallisesti työskentelevän Opien tunnetuimpia töitä ovat voimakkaasti yksinkertaistetut muotokuvat sekä käveleviä ihmisiä esittävät maalaukset ja LED-animaatiot. Opien tuotantoon kuuluu myös veistoksia, kuten 3D-tulostimella toteutettuja, käsin maalattuja rintakuvia sekä tanssivaa naista esittävien akryyliveistosten sarja. ”The Guardian” . Maineeseen hän nousi 1980-luvulla tekemillään, maalatuilla metalliveistoksilla "National Portrait Gallery" . Yksi Opien kuvakielen tunnusomaisista piirteistä on kohteen piirtäminen esiin mahdollisimman vähin yksityiskohdin, vain oleellisessa pitäytyen. Hänen töissään on nähtävissä vaikutteita minimalismista ja pop-taiteesta, kadunvarsimainoksista, klassisesta muotokuvamaalauksesta ja kuvanveistosta sekä japanilaisesta puupiirrosperinteestä. Opie on pitänyt lukuisia yksityisnäyttelyitä ja osallistunut ryhmänäyttelyihin ympäri maailmaa. Hänen teoksiaan kuuluu muun muassa British Museumin, Tate Britainin, Victoria & Albert Museumin, MoMan sekä Stedelijk Museumin kokoelmiin. Hänen teoksiaan on sijoitettu myös julkiseen tilaan Artnet. Viitattu 29.4.2015. . Opien kädenjälki on nähtävissä myös Blurin Blur: The Best Of -levyn kannessa. ==Opie Suomessa== Julian Opien ensimmäinen yksityisnäyttely Suomessa nähtiinHelsingin Taidehallissa kesällä 2015. Helsingin Taidehalli. Viitattu 29.4.2015.. Myös EMMAssa on esillä Opien teos, joka kuuluu Saastamoisen säätiön kokoelmiin Museot.fi. Viitattu 29.4.2015.. ==Lähteet== ==Aiheesta muualla== * Julian Opie * Artnet.com * Lisson Gallery Luokka:Englantilaiset taidemaalarit Luokka:Vuonna 1958 syntyneet Luokka:Elävät henkilöt
Geraldo Pino

Geraldo Pino (Gerald Pine; 10. helmikuuta 1939 Freetown – 10. marraskuuta 2008 Port Harcourt) oli sierraleonelainen laulaja ja kitaristi, joka vaikutti huomattavasti Länsi-Afrikan soulin, funkin ja afrobeatin kehitykseen. Hän oli Nigeriassa työskennelleen juristin poika, joka menetti äitinsä ja siskonsa varhaisella iällä. 1960-luvun alussa Pino oli mukana perustamassa Heartbeats- yhtyettä, joka soitti amerikkalaisten hittien coverversioita ja kongolaista rumbaa.The Guardian: Obituary: Geraldo Pino Kun Sierra Leonessa otettiin käyttöön ensimmäiset televisiot vuonna 1962, Pino ja Heartbeats saivat sinne oman show’nsa. Kokoonpanon ensimmäiset levytykset ovat vuodelta 1963; ne julkaistiin Pinon omalla levymerkillä. Näiden levytysten joukossa on Zamzie, jota on yhä käytetty Voice of American teemakappaleena. Vuosina 1965–67 Pino kiersi Ghanassa sekä Nigeriassa, jossa hän teki vaikutuksen Fela Kutiin. Vuonna 1967 hän asettui Accran Ringway-hotelliin. Heartbeats hajosi 1960-luvun lopussa, mutta Pino perusti uuden kokoonpanon, Heartbeats 72'n, joka esiintyi 1970-luvulla Jimmy Cliffin, Rufus Thomasin ja Manu Dibangon kanssa. Vuonna 1969 Pino muutti pysyvästi Nigeriaan ja osti televisioaseman sekä lentokenttähotellin Port Harcourtista. Hän saavutti mainetta niinkin kaukana kuin Keniassa ja esiintyi vielä vanhoilla päivillään Lontoon Barbican Centressä. Pino kuoli sairastettuaan syöpää ja diabetesta. == Lähteet == == Aiheesta muualla == * AllMusic: Geraldo Pino Luokka:Sierraleonelaiset muusikot Luokka:Vuonna 1939 syntyneet Luokka:Vuonna 2008 kuolleet
Franzénia

Franzénia on Helsingin Kalliossa Torkkelinmäellä sijaitseva rakennus, jonka omistaa Helsingin yliopisto. Se on alkujaan valmistunut Yhteiskunnallisen korkeakoulun käyttöön. Rakennuksen on suunnitellut arkkitehti Väinö Vähäkallio, ja se valmistui 1930. Yhteiskunnallisen korkeakoulun siirryttyä Tampereelle rakennus tuli Helsingin yliopiston käyttöön. Tyhjillään se oli vuodesta 2009, ja kaksivuotisen peruskorjauksen jälkeen siinä toimii elokuusta 2015 Helsingin kaupungin lasten päiväkoti, jossa kuitenkin yliopiston opettajankoulutuslaitoksen opiskelijat käyvät harjoittelemassa. Sen oppimisympäristö toimii kehitystyössä koelaboratoriona. Rakennuksessa on kolme kerrosta. Sen sisätilat ovat osittain suojeltuja, ja korjaustöiden yhteydessä on väritykseen sovellettu 1920-luvun väritystä. Juhlasali ja aula on erotettavissa omaksi tilakseen, jotka voidaan vuokrata muuhun käyttöön. ==Lähteet== == Aiheesta muualla == Luokka:Väinö Vähäkallion suunnittelemat rakennukset Luokka:Helsingin suojellut rakennukset Luokka:Kallio Luokka:Helsingin yliopisto Luokka:Varhaiskasvatus
Axel Fredrik Nikolaus Cedercreutz

Axel Fredrik Nikolaus Cedercreutz (23. marraskuuta 1847 Viipuri – 13. syyskuuta 1909 Köyliö) oli suomalainen vapaaherra ja moninkertainen valtiopäivämies. Cedercrutzin isä oli asessori Carl Emil Cedercreutz. Hän avioitui Björkenheimin sukuun kuuluneen Johanna Lovisa Mariana Björkenheimin kanssa. Pariskunta sai viisi lasta, joita olivat professori Axel Cedercreutz, kuvanveistäjä Emil Cedercreutz, juristi ja valtiopäivämies Gustaf Johan Reinhold Cedercreutz sekä toimitusjohtaja Edward Cedercreutz. Cedercreutz toimi Köyliönkartanon omistajana vuodesta 1869 kuolemaansa saakka.Tietosanakirja Osakeyhtiön Tietosanakirja Projekt Runeberg. Viitattu 13.5.2015. Vuonna 1904 innokkaana paikallishistoriantutkijana tunnettu Cedercreutz käynnisti arkeologiset kaivaukset Köyliön Kirkkosaarella yhdessä rovasti Viktor Salmisen kanssa.Haggrén, Georg: ”Katolinen traditio ja sitkeä kansanusko – Köyliön Kirkkokarin Pyhän Henrikin kappelin löydöt”, teoksessa Köyliist... 7 – Aarnivalkeita ja ratsastavia ritareita, s. 56–69. Köyliö-seura ry, 2006. ISSN 1457-7143. Cedercreutz oli aatelissäädyssä sukunsa edustaja valtiopäivillä 1877–1878, 1882, 1885, 1888, 1891, 1894, 1897, 1899, 1900, 1904–1905 ja 1905–1906. Vuonna 2009 sai Tuiskulan kesäteatterissa ensi-iltansa Axel Cedercreutzin elämästä kertova näytelmä Axel – maan ja taivaan välissä, jonka käsikirjoitti Mirva Koivukangas ja ohjasi Pekka Saaristo. == Lähteet == Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1847 syntyneet Luokka:Vuonna 1909 kuolleet
Lumiraja (aurinkokunnan synty)

Lumiraja on se etäisyys auringosta, jolla vesi tiivistyy jääksi. Yleisemmin lumiraja on jonkin haihtuvan aineen tiivistymisetäisyys. Alkuaurinkokunnassa veden lumiraja oli asteroidivyöhykkeellä, mutta häkäkaasun lumiraja Neptunuksen etäisyydellä. == Veden lumiraja == Monet asteroidit ja komeetat sisältävät paljon haihtuvia aineita, koska syntyivät lumirajan ulkopuolella. Veden lumirajan arvellaan monesti olleen noin 2,7-3,2 AUn päässä auringosta. Tällä etäisyydellä on nykyään asteroidivyöhyke. Nykyään lumiraja on lähempänä Aurinkoa, noin 1,7 AUn päässä siitä. Vesi tiivistyi harvassa alkuaurinkoa ympäröineessä sumussa vasta hyvin kylmässä noin 130-170 K:n lämpötilassa. Lumirajan etäisyys vaihteli aurinkokunnan synnyn aikanakin. Toisaalta lumirajan etäisyys riippui suhteellisen vähän alkuauringon kirkkaudesta ja kiekon tiheydestä. Lunta saattoi säilyä varjoisissa kohdissa lumirajan sisäpuolellakin. Teoreettinen esiplanetaarisen kiekon pintatiheys kasvoi lumirajan kohdalla noin 3-4-kertaiseksi. Näin koska haihtuvia aineita oli alkuaurinkosumussa 1,6 %, kun kiveä ja metallia 0,6 % . Niinpä tiivistyneitten jäitten takia tiheämmässä kiekossa syntyi suuria planeettaytimiä, jotka keräsivät ympärilleen suuren vetyvaipan. Maapallon vesi tuli lumirajan takaa asteroideista ja/tai komeetoista. == Muita lumirajoja == Muita lumirajoja ovat esimerkiksi hiilidioksidin, häkäkaasun ja ammoniakin lumirajat. Häkäkaasun lumiraja oli noin 30 AUn päässä Auringosta eli suunnilleen Neptunuksen radan nykyisellä paikalla. Uusien tutkimusten mukaan eri aineiden lumirajat ovat epävakaita.Tämä johtuu jatkuvasta tiivistymisestä ja sublimoitumisesta. Prosessi johtaa tiheän ainerenkaan syntyyn lumirajan sisäpuolella, ja aineen harvenemiseen lumirajan kohdalla. Planeettojen synty nopeutuu näin eri lumirajojen lähellä. Lumirajat myös hyppelevät, syntyy monia harvoja ja tiheitä vyöhykkeitä. == Lumirajoja muilla tähdillä == Laskelmien mukaan Aurinkoa kevyemmillä tähdillä lumiraja on suhteessa kauempana keskustähdestään kuin Auringolla. Vertailukohde on tällöin etäisyys, jolla planeetan lämpötila vastaa Maan lämpötilaa, kun tähti on vakaassa pääsarjatilassa.Tällöin lämpötilan puolesta elinkelpoisella vyöhykkeellä oleva planeetta on tavallisemmin Maata kuivempiAurinkoa kevyemmällä tähdellä. Tällöin esimerkiksi K-spektrityypin pääsarjan tähden planeetat ovat useammin Maata kuivempia. Tähden HL Tauri ympärillä on esiplanetaarinen kaasu- ja pölykiekko, jossa on aukkoja. Suuria aukkoja on keskustähdestä katsoen etäisyyksillä 13, 32 ja 63 AU. Lämpötilat näillä etäisyyksillä ovat 144, 84 ja 57 K. Nämä vastaavat veden, ammoniakin ja häkäkaasun hydraatin tiivistymisrajoja. Näissä on tapahtunut pölyhitustan kasvua suuremmiksi kappaleiksi, ehkä ainakin desimetrin kokoisiksi. == Lähteet == == Aiheesta muualla == *Euroopan eteläinen observatorio (ESO): Lumirajan etäisyys aurinkokuntaan verrattuna Luokka:Aurinkokunnan synty Luokka:Vesi
Viktor Salminen

Viktor Salminen (19. toukokuuta 1861 Kuhmalahti – 19. syyskuuta 1927 Jaakkima) oli suomalainen rovasti ja historioitsija. == Elämä == Salminen kirjoitti ylioppilaaksi Hämeenlinnan normaalilyseosta ja opiskeli myöhemmin Helsingin yliopiston teologisessa tiedekunnassa. Papiksi Salminen vihittiin vuonna 1888. Hän toimi Köyliön kirkkoherrana vuodet 1892–1915 ja sen jälkeen Jaakkiman kirkkoherrana kuolemaansa saakka. Vuonna 1919 Salmiselle myönnettiin rovastin arvonimi. Hänen lapsiaan olivat runoilija Hannu Viktor Salminen, jääkärimajuri Aarne Salminen ja tanssinopettaja Helvi Salminen. Salminen oli innokas paikallishistorian tutkija, joka kirjoitti Köyliön pitäjän historian sekä postuumisti 50 vuotta hänen kuolemansa jälkeen julkaistun Jaakkiman pitäjän historian ensimmäisen osan. Vuonna 1904 Salminen käynnisti arkeologiset kaivaukset Köyliön Kirkkosaarella yhdessä vapaaherra Axel Cedercreutzin kanssa.Haggrén, Georg: ”Katolinen traditio ja sitkeä kansanusko – Köyliön Kirkkokarin Pyhän Henrikin kappelin löydöt”, teoksessa Köyliist... 7 – Aarnivalkeita ja ratsastavia ritareita, s. 56–69. Köyliö-seura ry, 2006. ISSN 1457-7143. Hän muu tuotantonsa käsittää lähinnä uskonnollista kirjallisuutta. Lisäksi Salminen kustansi vuonna 1909 hieman aikaisemmin kuolleen poikansa runokokoelman Särkynyt kannel. == Teoksia == *Matkahavaintoja Saksasta ja Ruotsista, Kustannusosakeyhtiö Sampo, Tampere, 1901. *Papisto ja politiikki, J. Nylenius, Kotka 1903. *Köyliön pitäjän historia, Suomalaisen Kirjallisuuden Seura, Helsinki, 1905 (toinen painos 1969). *Sosialismista ja kristinuskosta : Sosialistin ja papin kirjeenvaihto, Nykyajan uskonnollisia ja kirkollisia kysymyksiä 4, Gummerus 1906 * Kirkollinen kysymyksemme valtiolliselta kannalta katsottuna : Tyrvään kansalaiskokouksessa 19/11 1906 pidetty esitelmä, Gust. Ronelius, Pori 1906. * Vanha ja uusi jumaluusoppi : ystävällistä väittelyä jumalausopin tohtoria P. Virkkusta vastaan, Sortavala 1914 *Avioliiton olemus ja vihkimisen merkitys: tutkimus nykyaikaa varten, WSOY, Porvoo, 1916. *Kristus maailmansovinto, Suomen Lähetysseura, Helsinki, 1920. *Maailman rakenne : mitä luonnontiede ja mitä Raamattu sanoo, WSOY, Porvoo, 1926. *Jaakkiman pitäjän historia 1, Suomalaisen naisliiton Jaakkiman osasto, Helsinki, 1967. == Lähteet == == Kirjallisuutta == *Järnfors, Leena: ”Kirkkoherra V. Salminen ja valtionarkeologi J. R. Aspelin”, teoksessa Köyliist... 7 – Aarnivalkeita ja ratsastavia ritareita, Köyliö-seura ry, 2006. ISSN 1457-7143. Luokka:Suomen evankelis-luterilaisen kirkon papit Luokka:Suomalaiset historioitsijat Luokka:Vuonna 1861 syntyneet Luokka:Vuonna 1927 kuolleet
Hourunkoski (Pyhäjoki)

Hourunkoski on myös Pyhäjoella, Pyhäjoessa sijaitseva vesivoimala, jonka teho on 740 kW, putouskorkeus 6 m ja vuosituotanto keskimäärin 3,7 GWh. Voimalaitoksen omistaja on Koskienergia Oy. == Lähteet == Luokka:Suomen vesivoimalat Luokka:Suomen padot Luokka:Pyhäjoen rakennukset ja rakennelmat Luokka:Pyhäjoen vesistö
Tim Hardaway (nuorempi)

Timothy Duane Hardaway nuorempi on yhdysvaltalainen koripalloilija. Hän pelaa NBA:n Dallas Mavericksissä. Hardaway on NBA:ssa pelanneen Tim Hardawayn poika.webcitation.org Tim Hardaway Jr. New York Knicks valitsi Hardawayn vuoden 2013 varaustilaisuudessa numerolla 24.freep.com Report: Tim Hardaway Jr., Trey Burke will leave Michigan early; parents deny it Kesäkuussa 2015 Hardaway siirtyi Atlanta Hawksiin.http://www.nba.com/hawks/hawks-acquire-tim- hardaway-jr Hän joutui pelaamaan muutaman ottelun myös alemmissa sarjoissa Canton Chargen ja Austin Spursin joukkueissa.http://www.insidehoops.com/blog/?p=18686http://www.oursportscentral.com/services/releases/atlanta- hawks-recall-hardaway-jr-from-nba-development-league/n-5085670 Kesällä 2017 Hardaway palasi New York Knicksin joukkueeseen.http://www.espn.com/nba/story/_/id/19877577/knicks-sign-tim- hardaway-jr-4-year-71-million-offer-sheet Tammikuussa 2019 hän siirtyi usean pelaajan kaupassa Dallas Mavericksiin. == Lähteet == * Tim Hardaway NBA Stats Basketball-Reference.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Vuonna 1992 syntyneet Luokka:Elävät henkilöt
Tykki–Kiviharju

Tykki–Kiviharju on Lappeenrannan kaupunginosa ja tilastoalue. Se sijaitsee kaupungin keskustassa. Kaupunginosa muodostuu erityyppisistä Tykin ja Kiviharjun alueista, joiden rajana voidaan pitää Kangaskadun ja Mäntykadun risteystä. Osittain alueiden väliin jää vuonna 1887 käyttöönotettu Vanha hautausmaa. Tykki ja Kiviharju kehittyivät 1880-luvulta alkaen Lappeenrannan teollisuuslaitosten työntekijöiden asuinalueiksi. Ne liitettiin kaupunkiin vuoden 1932 alueliitoksessa, mitä ennen ne kuuluivat Lappeeseen. Tykin asutus on täysin pientaloasutusta, jolle erityisen leimansa antavat alueen kapeat kadut ja pienet tontit. Alueen sanotaan saaneen nimensä lempinimellä Tykki tunnetun ruotusotamies Juho Ekqvistin mukaan, joka oli alueen ensimmäisiä asukkaita. Kiviharju puolestaan on 1970–1980-luvuilta alkaen muuttunut kerrostaloalueeksi. Tykin–Kiviharjun tilastoalueella on 2 790 asukasta. Se on Keskustan suuralueen tilastoalueista väkiluvultaan suurin. Tykin–Kiviharjun kaupunginosan pohjoisosassa on Lappeenrannan kauppatori, jonka ympäristön kerrostalojen alakerroksissa on myös liiketiloja. Koko kaupunginosan länsireunaa rajaa vanha Simola–Lappeenranta-rata, Lappeenrannan ensimmäinen rautatie. Kiviharjun länsipuolella sijainnut vanha, vuonna 1885 rakennettu rautatieasema eli Keisarinasema paloi tammikuussa 2013. Kiviharjulta lähti myös vuonna 1896 rakennettu pistoraide itään Kaukaan paperitehtaalle. Kaupunginosan koillisnurkassa Tykin itäpuolella on Jalmari Lankisen suunnittelema, vuonna 1938 valmistunut funktionalistinen Armilan koulu, joka on toiminut myös sotasairalaana. Koulutyö Armilan koulussa päättyi vuonna 2013. Sen läheisyydessä ovat alkuperäinen puinen koulurakennus vuodelta 1922 sekä uudempi punatiilinen niin sanottu U-koulu, jossa on toiminut Armilan lukio, vuodelta 1965. Alueella on myös muutama 1950–1970-luvuilla rakennettu kerrostalo. Kaupunginosaa rajaavat Oksasenkatu pohjoisessa, Kauppakatu idässä, Ratakatu etelässä ja vanha Simola–Lappeenranta-rata lännessä. Tykin–Kiviharjun naapurikaupunginosia ovat Keskus, Peltola, Alakylä, Reijola, Kesämäki ja Leiri. == Lähteet == == Aiheesta muualla == * Kaupunginosan esittely Lappeenrannan kaupungin sivustolla * Tykkiseura * Tykki. Täydennysrakentaminen historiallisessa esikaupunkiympäristössä. Kaupunkikuva ja rakentamistapa. Atte Kiiasen arkkitehtuurin diplomityö Tykin alueesta. Luokka:Lappeenrannan kaupunginosat
Tohmajärven kirkko

Tohmajärven kirkko on Tohmajärvellä sijaitseva puinen, tasavartinen ristikirkko, jota alettiin rakentaa Eskil Colleniuksen johdolla vuonna 1751. Kirkko valmistui vuonna 1756. Vuoden 2025 alusta se on ollut seurakuntaliitoksen myötä yksi Keski-Karjalan seurakunnan kirkoista. Tohmajärven kirkko on Pohjois-Karjalan vanhin puukirkko. Alun perin kirkko oli keskeisesti korostamaton ristikirkko, jonka ristiharjalla oli piikkimäinen kattoratsastaja. Rakennus kuitenkin uusittiin perusteellisesti 1900-luvun alussa A. E. Ollilaisen johdolla. Päätyjen eteen rakennettiin matalammat ja kapeammat satulakattoiset jatkokset, seiniä korotettiin, ikkunoista tehtiin kaksikerroksiset ja kattoratsastaja korvattiin lyhdyllä. Kirkon sisäkatteena on puuholvit. Kirkkoa on korjattu vuosina 1785, 1850, 1910–1911, 1956 ja 2005–2006. Erillinen kolminivelinen kellotapuli rakennettiin 1760, sen kellot ovat vuosilta 1733 (ei enää käytössä) ja 1936. Tapulin paanukatto uusittiin 1990-luvulla. Kirkon pinta-ala on 576 neliömetriä ja siellä on istumapaikkoja noin 650 hengelle. Alttaritaulun Ristiinnaulittu on maalannut Mikael Toppelius vuonna 1783. Kirkon 17+2-äänikertaiset urut on valmistanut Kangasalan urkutehdas vuonna 1956. Kirkon pihapiirissä on sankarihauta-alue, muistokivi sekä vartijapatsas, samoin kuin muun muassa piispa Eino Sormusen hautakivi ja kruununvoutien Gabriel Walleniuksen ja Gustav Adolf Järnefeltin muistomerkit sekä suurten nälkävuosien aikana 1865–1868 nälkään kuolleiden muistomerkki. == Lähteet == == Aiheesta muualla == * Tohmajärven seurakunta: Tohmajärven kirkko * Eino Sormunen : Kappale Tohmajärven kulttuurihistoriaa. Piirteitä kirkon ja pappilan vaiheista, Suomen Kuvalehti, 01.08.1925, nro 31, s. 10, Kansalliskirjaston digitaaliset aineistot Kirkko Luokka:Pohjois-Karjalan kirkkorakennukset Luokka:Suomen puiset ristikirkot
Jan Polanc

Jan Polanc (s. 6. toukokuuta 1992 Kranj) on slovenialainen maantiepyöräilijä. Hän edusti slovenialaista Radenska-joukkuetta vuodesta 2011 kesäkuun 2013 loppuun, ja aloitti ammattilaisuransa elokuussa 2013 Lampre-Merida-tallissa. Hän edusti samaa joukkuetta, nimeltään tuolloin UAE Team Emirates, ammattilaisuransa loppuun, toukokuuhun 2023 saakka. Aktiiviuransa jälkeen hän on työskennellyt UAE Emirates -tallissa apulaisjoukkueenjohtajana. Polanc voitti Italian ympäriajossa 2015 viidennen etapin karattuaan irtiottoryhmästä etapin päättäneessä pitkässä nousussa. Hän voitti toiseksi tulleen Sylvain Chavanelin minuutilla ja 31 sekunnilla. Italian ympäriajossa 2017 hän voitti Etnalle päättyneen neljännen etapin kuuluttuaan niin ikään etapin alkuvaiheessa lähteneeseen irtiottoryhmään. Hän voitti etapin lopulta 21 sekunnin erolla Ilnur Zakariniin. Italian ympäriajossa 2019 hän johti kokonaiskilpailua etappien 12−13 jälkeen. == Saavutuksia == Lähteet: Pro Cycling stats, Cycling Archives ;2009 :Junioreiden maantieajon Slovenian- mestaruus ;2010 :Junioreiden aika-ajon Slovenian-mestaruus :Junioreiden MM- kilpailut, maantieajossa viides :Giro della Lunigiana, juniorit, 3. etapin voitto ;2012 :Alle 23-v. aika-ajon Slovenian-mestaruus :Slovenian ympäriajo, nuorten kilpailun voitto :Piccolo Giro di Lombardia, voitto ;2013 :Giro del Friuli Venezia Giulia, kokonaiskilpailun, nuorten kilpailun ja 4. etapin voitto :Slovenian ympäriajo, kokonaiskilpailussa toinen, nuorten kilpailun voitto ;2015 :Italian ympäriajo, 5. etapin voitto ;2017 :Tour Cycliste International La Provence, mäkikirikilpailun voitto :Italian ympäriajo, kokonaiskilpailussa 11:s, 4. etapin voitto :Aika-ajon Slovenian-mestaruus :Espanjan ympäriajo, 8. etapilla toinen ;2019 :Presidential Cycling Tour of Turkey, kokonaiskilpailussa kuudes :Italian ympäriajo, kokonaiskilpailussa 14:s ;2022 :Trofeo Laigueglia, voitto :Espanjan ympäriajo, kokonaiskilpailussa 12:s == Lähteet == Luokka:Slovenialaiset maantiepyöräilijät Luokka:Vuonna 1992 syntyneet Luokka:Elävät henkilöt
Jonny Howson

Jonathan Mark "Jonny" Howson (s. 21. toukokuuta 1988 Morley) on englantilainen jalkapalloilija, joka edustaa Englannin mestaruussarjassa pelaavaa Norwich Cityä. Pelipaikaltaan molempijalkainen Howson on keskikenttäpelaaja.http://www.transfermarkt.co.uk/jonathan- howson/profil/spieler/45395 == Ura == === Seurajoukkueura === Howsonin kasvattajaseura on Leeds United, jonka riveissä hän aloitti uransa vuonna 2006 Englannin mestaruussarjassa, josta se putosi seuraavaksi kaudeksi Englannin ykkösliigaan. Ykkösliigassa Leeds pelasi kolme kautta, kunnes kaudeksi 2010-2011 se nousi takaisin Mestaruussarjaan. Howson valittiin maaliskuussa 2011 sarjan kuukauden pelaajaksi. Vuosina 2011-2012 Leedsin kapteenina toiminut Howson pelasi seurassa yhteensä 190 liigaottelua tehden niissä 25 maalia. Tammikuussa 2012 Howson siirtyi Englannin valioliigan Norwich Cityyn. Hän teki pääsarjadebyyttinsä maaliskuussa 2012 Stoke Cityä vastaan.http://www.transfermarkt.co.uk/jonathan- howson/leistungsdatenverein/spieler/45395 Uran ensimmäinen maali Valioliigassa syntyi seuraavassa kuussa ottelussa Evertonia vastaan. Parhaalla valioliigakaudellaan, kaudella 2012-2013, Howson teki 30 ottelussa kaksi maalia. Tuohon maalisaldoon hän ylsi myös seuraavalla kaudella. Kaudeksi 2014-2015 Norwich putosi Mestaruussarjaan. === Maajoukkueura === Howson on pelannut Englannin alle 21-vuotiaiden jalkapallomaajoukkueessa yhden ottelun vuonna 2011. == Lähteet == Luokka:Englantilaiset jalkapalloilijat Luokka:Vuonna 1988 syntyneet Luokka:Elävät henkilöt
Akaan kirkko

Akaan kirkko eli Toijalan kirkko on Akaassa sijaitseva uusgotiikkaa edustava puinen, länsitornillinen, erivartinen ja sisäviisteinen ristikirkko. Kirkon suunnitteli arkkitehti Carlo Bassi Intendentinkonttorissa vuonna 1814, ja se rakennettiin vuosina 1816–1817. Kirkon kaikissa ristisakaroissa on kolmiopäädyt, ristikeskustassa on särmäkartiomainen katto. Sakaroiden sisäkatteena on lautaholvit, keskustassa puukupu. Korjauksissa 1800-luvun lopulla kirkon yksityiskohtia muutettiin koristeellisemmiksi ja torni uusittiin. Myöhempiä korjauksia on tehty vuosina 1908–1909, 1924, 1935 ja 1967. Istumapaikkoja kirkossa on 800 hengelle. Alttaritaulun Kristuksen kirkastuminen on maalannut Juho Forsell 1881, ja kirkon kattomaalaukset teki Kalle Carlstedt 1935. Kirkon järjestyksessä kolmannet, 27-äänikertaiset urut on valmistanut Kangasalan urkutehdas 1982, ja kuorin lasimaalaukset hankittiin 1937. Akaan kirkko on ollut koko ajan samanniminen, vaikka vuosina 1946–2006 sen sijaintikuntana olikin Toijala. == Lähteet == == Aiheesta muualla == * Akaan kirkko seurakunnan arkistoidulla sivulla Kirkko Luokka:Pirkanmaan kirkkorakennukset Luokka:Suomen puiset sisäviisteiset ristikirkot Luokka:Suomen 1810-luvulla rakennetut kirkot
Raúl Bobadilla

Raúl Marcelo Bobadilla (s. 18. kesäkuuta 1987 Buenos Aires, Argentiina) on paraguaylais-argentiinalainen jalkapalloilija, joka edustaa Bundesliigassa pelaavaa FC Augsburgia. Oikeajalkainen Bobadilla on pelipaikaltaan hyökkääjä.http://www.transfermarkt.co.uk/raul-bobadilla/profil/spieler/51356 Hän kuuluu myös Paraguayn jalkapallomaajoukkueeseen. == Ura == === Seurajoukkueura === Bobadilla aloitti ammattilaisuransa River Platessa, jossa hän ei pelannut yhtään ottelua. Vuosina 2006–2007 Bobadilla oli lainassa Sveitsin kakkostason Concordia Baselissa, jossa hän pelasi 28 ottelua tehden 18 maalia. Heinäkuussa 2007 Bobadilla siirtyi Sveitsin Raiffeisen Super Leaguen Grasshoppersiin, jota hän edusti vuodet 2007–2009 tehden 47 ottelussa hienot 26 maalia. Heinäkuussa 2009 Bobadilla siirtyi Saksan Bundesliigan Borussia Mönchengladbachiin, jossa debyytti tapahtui elokuussa 2009 VfL Bochumia vastaan.http://www.transfermarkt.co.uk/raul- bobadilla/leistungsdatenverein/spieler/51356 Avausmaali syntyi vielä samassa kuussa Mainzin verkkoon. Bobadilla pelasi Mönchengladbachissa 59 ottelua onnistuen kahdeksan kertaa maalinteossa. Vuonna 2011 hän kävi lainalla Kreikan Superliigan Aris FC:ssä, jonka paidassa hän debytoi myös Eurooppa-liigassa. Tammikuussa 2012 Bobadilla siirtyi Raiffeisen Super Leaguen BSC Young Boysiin. Hän edusti seuraa vuoden ajan tehden 24 ottelussa 12 maalia. Loppukauden kaudesta 2012–2013 Bobadilla pelasi saman sarjan FC Baselissa, jossa hän voitti liigamestaruuden. Elokuussa 2013 Bobadilla siirtyi Bundesliigan FC Augsburgin riveihin. Debyytti seuran paidassa tapahtui samassa kuussa Werder Bremeniä vastaan ja avausmaali syntyi joulukuussa 2013 Hamburger SV:n verkkoon. Ensimmäisellä kaudellaan seurassa Bobadilla teki 17 ottelussa kolme maalia. === Maajoukkueura === Bobadilla valitsi maajoukkueekseen Argentiinan sijasta Paraguayn, jonka edustusoikeuden hän sai maasta kotoisin olevien vanhempiensa kautta. Bobadilla debytoi Paraguayn jalkapallomaajoukkueessa maaliskuussa 2006 ystävyysottelussa Costa Ricaa vastaan.http://www.national- football-teams.com/player/58703/Raul_Bobadilla.html == Lähteet == Luokka:Paraguaylaiset jalkapalloilijat Luokka:Argentiinalaiset jalkapalloilijat Luokka:Vuonna 1987 syntyneet Luokka:Elävät henkilöt
European Battery Technologies

European Battery Technologies on yritys, joka jatkaa Varkaudessa vuonna 2013 konkurssiin päätyneen yrityksen European Batteries toimintaa. Alkuperäinen yritys aloitti toimintansa 2010. ==Lähteet== Luokka:Suomalaiset teknologiayritykset Luokka:Akut Luokka:Energian varastointi Luokka:Varkaus
Massiivimuovi

thumb|Massiivimuovinen allastaso ja integroitu pesuallas. Massiivimuovi (, ”massiivipinta”) on keinotekoinen komposiittimateriaali, joka valmistetaan kivijauheesta kuten marmoripölystä tai bauksiitista, sitä sitovasta akryyli- tai polyesterihartsista sekä pigmenteistä. Massiivimuovien yleisin käyttökohde on keittiöiden, laboratorioiden ja muiden kulutuskestävyyttä vaativien kohteiden työpöytälevyt ja altaat. Massiivimuovimateriaaleja myydään monilla eri tuotemerkeillä, kuten Avonite, Corian, Durat, Lyric ja Swanstone. Massiivimuovi on nimensä mukaisesti läpeensä samaa materiaalia, ei vain pinnaltaan kuten laminaattipinnoitetut levyt. Massiivimuovi kilpailee hinnaltaan ja ominaisuuksiltaan luonnonkivestä leikattujen ja hiottujen kivitasojen kanssa. Myös sen ulkonäkö on helppo tehdä muistuttamaan kivimateriaalia, mutta värivalikoima voi olla lähes rajaton. Työtasoiksi soveltuvien valmiiden levyjen lisäksi massiivimuovista voidaan valaa tai lämpömuovata muun muassa pesualtaita, suihkualtaita ja kylpyammeita mittojen mukaan. Massiivimuovilevyjä voidaan liittää toisiinsa näkymättömin saumoin. Käytössä vahingoittunut pinta voidaan hioa uudelleen siistiksi. Massiivimuovin huono puoli on rajallinen lämmönkesto kivitasoon verrattuna. Solid Surface -materiaalit , RT-kortti RT R-37573, toukokuu 2008, Prointerior-esitekirjasto. Viitattu 13.5.2015.Materiaali, Durat-sivusto. Viitattu 13.5.2015. ==Kvartsikomposiitti== Massiivimuovin ja massiivikiven väliin sijoittuu enemmän kiviainesta sisältävä kvartsikomposiitti (), josta 90 % on kvartsijauhetta ja 10 % sidosainetta. Sidosaine voi olla akryyliä, epoksia tai sementtiä.6 Great Countertops: How to Choose the Best Material, Popular Mechanics 30.9.2009. Viitattu 13.5.2015.Kvartsikomposiitti , Diapol-kivitasot, Diapol Ltd. Viitattu 13.5.2015. ==Lähteet== Luokka:Rakennusmateriaalit Luokka:Muovit
Hemminki Karjalainen

Hemminki (Hemming) Karjalainen (28. toukokuuta 1875 Helsinki – 4. huhtikuuta 1933 Hämeenlinna) oli suomalainen lyseon lehtori ja kirjallisuuden suomentaja. Karjalaisen vanhemmat olivat muurari Hemming Karjalainen ja Edla Maria Strand. Hän pääsi ylioppilaaksi Suomalaisesta normaalilyseosta 1894 ja valmistui Helsingin yliopistosta filosofian kandidaatiksi 1898 ja maisteriksi 1900. Karjalainen toimi Hämeenlinnan lyseon latinan ja suomen kielen lehtorina 1905–1933 ja hän oli koulun rehtorina 1930–1933. Karjalainen oli naimisissa vuodesta 1913 Märtha Sofia Schultzin kanssa. == Teoksia == * Suomen kieliopin alkeet : oppikoulujen alaluokkia ja itseopiskelua varten. Kirja, Helsinki 1930, 2. muut. painos WSOY 1935 == Suomennoksia == * L. Annæus Senecan kirjeitä ; latinasta suomentanut Hemminki Karjalainen, teoksessa Hämeenlinnan lyseo kertomus lukuvuodesta 1909-1910 . Hämeenlinna 1910 * Wilhelm Hauff : Kerjäläistyttö ; saksankielestä suomentanut Hemminki Karjalainen. Karisto 1916 (alkuteos Die Bettlerin vom Pont des Arts) * Frank Heller : Sotaministeriön paperit ; viidennestä painoksesta suomentanut Hemminki Karjalainen. Karisto 1917, 2. painos 1937 (alkuteos Monsieur Jean-Louis Kessels papper) * W. Heimburg : Vanha rakkaustarina ; saksankielestä suomentanut Hemminki Karjalainen. Karisto 1917 (alkuteos Im Banne der Musen) * Elisabeth Werner : Väkinäinen naiminen ; saksankielestä suomentanut Hemminki Karjalainen. Karisto 1917 (alkuteos Erinnerung) * Alfred de Musset : Margot. Karisto 1918 * Mark Twain : Tom Sawyer salapoliisina : Huck Finnin kertomus. Otava, Pori 1918 * E. Marlitt : Kauppaneuvoksen talossa ; kuudennesta saksal. pain. suom. Hemminki Karjalainen. Naisten romaaneja 23. Karisto 1922 (alkuteos Im Hause des Kommerzienrates) * Kálmán Mikszáth : Rakastunut luutnantti : romaani. Karisto 1923 * W. Heimburg : Toisen tähden ; 3. alkukielisestä painoksesta suomentanut Hemminki Karjalainen. Naisten romaaneja 40. Karisto 1925 (alkuteos Um fremde Schuld) * Adelbert von Chamisso : Varjoa vailla : Peter Schlemihlin ihmeellinen tarina ; saksankielisestä alkuteoksesta Die wundersame Geschichte des Peter Schlemihl suom. ja johdannolla varustanut Hemminki Karjalainen ; puuleikkauksin kuvittanut Siméon. Kariston klassillinen kirjasto 52. Karisto 1945, 2. painos 1991 == Lähteet == Luokka:Suomalaiset opettajat Luokka:Suomentajat Luokka:Vuonna 1875 syntyneet Luokka:Vuonna 1933 kuolleet
Albenga

Albenga on kunta Pohjois-Italiassa olevassa Savonan maakunnassa Ligurian alueella. Se sijaitsee Välimeren rannikolla Centajoen suulla. Kunnan nähtävyyksiä ovat vanhakaupunki sekä Albengan katedraali (Cattedrale di San Michele Arcangelo).Giro d'Italia 2015 == Lähteet == Luokka:Savonan maakunnan kunnat
Andrey Amador

Andrey Amador Bikkazakova (s. 29. elokuuta 1986 San Ramón, Alajuelan maakunta) on costaricalainen maantiepyöräilijä. Hänen isoisänsä on espanjalainen ja äitinsä venäläinen. Amador aloitti ammattilaisuransa Caisse d'Epargne -joukkueessa 2009, ja edusti samaa tallia, nimeltään sittemmin Movistar Team vuoteen 2019 saakka. Vuosina 2020–2021 hän ajoi Ineos Grenadiers -joukkueessa ja viimeisinä ammattilaisvuosinaan 2022–2024 EF Education–EasyPost -tallissa. Amador joutui ryöstetyksi ja pahoinpidellyksi kotimaassaan joulukuussa 2010. Häntä puukotettiin, ja hänet jätettiin tajuttomana joen rannalle useiksi tunneiksi. Hän sai munuais- ja keuhkovammoja, joista toipuminen kesti useita kuukausia. Amador voitti Italian ympäriajossa 2012 Cervinian nousuun päättyneen etapin ennen Jan Bártaa ja Alessandro De Marchia. Kaksi päivää aiemmin hän oli sijoittunut kolmanneksi Sestri Levanteen päättyneellä etapilla. Hänestä tuli ensimmäinen suuren ympäriajon etapin voittanut costaricalaispyöräilijä. Amador sijoittui Italian ympäriajon 2015 kokonaiskilpailussa neljänneksi. Hän sai saman vuoden Richmondin MM- kilpailuissa 2015 pronssia joukkueaika-ajossa. Amador sai Italian ympäriajossa 2016 kokonaiskilpailun johtajan pinkkipaidan 13. etapin jälkeen ensimmäisenä costaricalaisena pyöräilijänä. Hän menetti paidan seuraavan etapin jälkeen ja sijoittui kokonaiskilpailussa lopulta kahdeksanneksi. == Saavutuksia == Lähteet: Pro Cycling Stats, Cycling Archives ;2007 :Vuelta a Navarra, 5. etapin voitto ;2008 :Tour de l'Avenir, prologin voitto ;2012 :Italian ympäriajo, 14. etapin voitto, 12. etapilla kolmas, mäkikirikilpailussa kolmas ;2013 :Tirreno–Adriatico, kokonaiskilpailussa kahdeksas :Gent–Wevelgem, kymmenes ;2014 :Puolan ympäriajo, kokonaiskilpailussa kuudes ;2015 :Italian ympäriajo, kokonaiskilpailussa neljäs :MM-kilpailut, joukkueaika-ajossa pronssia ;2016 :Italian ympäriajo, kokonaiskilpailussa kahdeksas, 11. etapilla toinen, 1. etapilla (aika-ajo) kolmas ;2017 :Italian ympäriajo, kokonaiskilpailussa 18:s ;2018 :Klasika Primavera de Amorebieta, voitto ;2019 :Trofeo Matteotti, toinen == Lähteet == Luokka:Costaricalaiset maantiepyöräilijät Luokka:Vuonna 1986 syntyneet Luokka:Elävät henkilöt
Cape Canaveral AFS LC-4

Cape Canaveral Air Force Station Launch Complex 4 (LC-4) on entinen kahdesta alustasta koostuva rakettien laukaisukompleksi Cape Canaveralin avaruustukikohdassa Floridassa. Kompleksin alustoja käytettiin muun muassa RV-A-10 -koerakettien, BOMARC -ohjusten, Redstone-rakettien sekä Snark- ja Matador-ohjusten laukaisuihin vuosina 1952-1960. ==Historia== LC-4 -laukaisualustan rakennustyöt käynnistyivät syyskuussa 1950 U.S. Army Corps of Engineersin valittua hankkeen urakoitsijat. Yhdysvaltain ilmavoimat hyväksyi alustan 1952. Alustalle alettiin seuraavan vuoden elokuussa rakentaa ohjusten laukaisutornia (, MSS) Redstone-laukaisuja varten. Laukaisutorni siirrettiin kolme vuotta myöhemmin LC-6:een. Kompleksin toinen, BOMARC-ohjusten laukaisuun tarkoitettu alusta rakennettiin vuosina 1955–1958. Alusta sai nimen Launch Complex 4A, ja sen rakenteisiin kuului avattavakattoinen rakennus, jonka sisältä Bomarc-ohjus voitaisiin nostaa laukaistavaksi. Rakennus siirtyi muutamaksi vuosikymmeneksi NASAn Delta-ohjelman käyttöön, mutta palautui ilmavoimille vuonna 1976. Alustat 4 ja 4A olivat ilman käyttöä vuosina 1960–1983, mutta kompleksi otettiin uudelleen käyttöön Tethered Aerostat Radar System (TARS) -ohjelmaa varten. Ohjelma jatkui vuoteen 1989, jonka jälkeen alustat jäivät jäälleen ilman käyttöä. ==Katso myös== *Luettelo Cape Canaveralin ja Merritt Islandin laukaisualustoista == Lähteet == LC-04
Varazze

Varazze on kunta Pohjois-Italiassa olevassa Savonan maakunnassa Ligurian alueella. Se sijaitsee Välimeren rannikolla. Rannikon läheisillä kukkuloilla on ollut saatavilla laivanrakentamiseen tarvittavaa puuta. Kunnan perinteet laivanrakentamisesta juontavatkin roomalaisten aikaan saakka. Silloin Varazze tunnettiin nimellä Ad Navalia. Kunnan sivut == Lähteet == Luokka:Savonan maakunnan kunnat
Zizur Nagusia

Zizur Nagusia () on kunta Nafarroan maakunnassa Baskimaan Espanjan puoleisessa osassa. Zizur Nagusia sijaitsee noin 4 kilometrin (maanteitse 6 kilometrin) päässä Pamplonasta.https://www.itinerario-distancia.es/zizur-mayor-pamplona == Aiheesta muualla == * Kunnan viralliset kotisivut == Lähteet == === Viitteet === Luokka:Navarran kunnat
Tafalla

Tafalla on kunta ja kaupunki Nafarroan maakunnassa Baskimaan Espanjan puoleisessa osassa. Tafallan väkiluku on noin 10 700 (2016).Instituto Nacional de Estadística == Kuvia == Tafalla - Plaza de Don Francisco de Navarra 8.jpg|Plaza de Don Francisco de Navarra, taustalla kaupungintalo. Tafalla 41.JPG Tafalla 21.JPG Tafalla - San Pedro.jpg|Iglesia de San Pedro Tafalla - Iglesia de Santa Maria 13.JPG|Iglesia de Santa Maria == Lähteet == == Aiheesta muualla == Luokka:Navarran kunnat
Antsoain

Antsoain () on kunta Nafarroan maakunnassa Baskimaan Espanjan puoleisessa osassa. Antsoainin väkiluku on noin 10 800 (2016). == Kuvia == Ansoáin - Ayuntamiento 3.jpg|Kunnantalo Ansoáin 02.jpg Ansoáin 08.jpg Ansoáin 06.jpg Plaza Lapurbide.JPG|Plaza Lapurbide == Lähteet == == Aiheesta muualla == * Kunnan viralliset kotisivut Luokka:Navarran kunnat
Atarrabia

Atarrabia () on kunta Nafarroan maakunnassa Baskimaan Espanjan puoleisessa osassa. Atarrabian väkiluku on noin 10 300 (2016).Instituto Nacional de Estadística == Kuvia == Villava - Ayuntamiento 2.JPG|Kunnantalo Villava (15730141870).jpg Villava 05.jpg Villava 17.jpg Villava - Iglesia de Nuestra Señora del Rosario 2.jpg|Ama Arrosariokoaren eliza == Lähteet == == Aiheesta muualla == * Kunnan viralliset kotisivut Luokka:Navarran kunnat
Luxemburg (täsmennyssivu)

Luxemburg tai Luxembourg voi tarkoittaa esimerkiksi seuraavia: * Luxemburg, suurherttuakunta ja valtio Euroopassa * Luxemburg, kaupunki Luxemburgin valtiossa * Luxemburg, Luxemburgin hallintoalue * Luxemburg, kantoni Luxemburgissa * luxemburg, germaaninen kieli * Luxemburg, vanha eurooppalainen hallitsijasuku * Luxembourg, Belgian provinssi * Palais du Luxembourg, Ranskan senaatin palatsi Pariisissa * Jardin du Luxembourg, puisto Pariisissa Palais du Luxembourgin vieressä ===Sukunimenä=== * Arkady Luxemburg (s. 1939), moldovalais-yhdysvaltalainen säveltäjä * Rosa Luxemburg (1871–1919), puolalais-saksalainen vasemmistopoliitikko, sosialistinen filosofi ja vallankumouksellinen.